Hun ble født i St. Petersburg som eldste datter av attaché ved den svensk-norske delegasjon i St. Petersburg, Christian Fredrik Jacob von Munthe af Morgenstierne og den russiske fyrstinne Anastasia Sergiewna Soltikoff. 8. mai 1857 giftet hun seg i Christiania med sin fetter, regjeringsadvokat Christian Lasson. Paret flyttet først inn i Kongens gate 15, men kjøpte senere eiendommen Grønnegade (Grønnegate) 19 i Christiania for lånte penger. Da fru Lasson døde i 1881 satt ektemannen igjen med en stor barneflokk og dårlig økonomi. Paret fikk 11 barn sammen.